Hovawart

***Hovawart*** ialah satu baka anjing Jerman sederhana hingga besar. Namanya memaksudkan "[anjing] penjaga laman" atau "[anjing] penjaga ladang", daripada perkataan bahasa Jerman Tinggi Pertengahan *hova* ("pekarangan", "laman", "ladang", bahasa Jerman moden: *Hof*) dan *wart* ("penjaga", "pengawas", bahasa Jerman moden: *Wart*).

## Perihal

### Penampilan
*Hovawart* ialah baka pekerja berotot, bersaiz sederhana, dan berbulu panjang. Baka ini lebih panjang sedikit dengan panjang yang berukuran 110–115% daripada ketinggian pada paras kelasa.

#### Kepala
Batang hidung adalah lurus. Muncung adalah kira-kira sama panjang dengan tengkorak dan kulit adalah ketat. Pempigmenan muka adalah hitam. Mata berbentuk bujur dengan warna perang gelap-hingga-sederhana. Telinga berbentuk segi tiga dan jatuh menurun. Telinga patut mencapai cukup rendah untuk menjadi separas dengan mulut.

#### Tubuh
Ekor mencapai paras keting tetapi tidak mencecah tanah.

#### Bulu
Lapis bulu panjang terbentang rapat-rapat dengan tubuh dengan hanya sedikit jumlah lapis bulu bawah. Lapis bulunya lebih panjang pada dada, perut, dan belakang tungkai. Terdapat tiga warna berlainan: hitam, hitam dan emas, dan perang muda.

#### Saiz
Jantan adalah setinggi  pada paras kelasa dan betina setinggi .

### Keperibadian
*Hovawart* ialah anjing pelindung yang sesuai sebagai haiwan peliharaan keluarga apabila dilatih kerana naluri penjagaannya dan keinginan untuk menjadi sebahagian daripada kawanan.

## Sejarah

Selepas Zaman Pertengahan, kepopularan *hovawart* mula merosot. Baka-baka baharu seperti anjing gembala Jerman perlahan-lahan menggantikan *hovawart* sebagai anjing pengawal dan anjing pekerja sehingga ia hampir lenyap menjelang permulaan abad kedua puluh. Pada sekitar tahun 1915, sekumpulan penggemar berkeputusan untuk mencuba untuk menyelamatkan baka ini. Yang utama dalam kumpulan ini ialah ahli zoologi Kurt Friedrich König. Mereka bermula dengan mencari anjing di perladangan rantau Hutan Hitam. König kemudian memulakan program pembiakbakaan cermat dengan menggunakan anjing-anjing ini dan menyilangkan anjing-anjing tersebut dengan spesimen *[[kuvasz]]*, anjing Newfoundland, anjing gembala Jerman, anjing Leonberg, seekor anjing gunung Bern, dan seekor anjing pemburu Afrika. Selepas banyak bekerja, kumpulan itu dianugerahi pada tahun 1922 apabila perinduk *hovawart* pertama dimasukkan ke dalam Daftar Pembiakbakaan Jerman. Para penggemar itu meneruskan kerja mereka dan pada tahun 1937 Verband für das Deutsche Hundewesen secara rasmi mengiktiraf *hovawart*. Semua kerja ini hampir terbatal dengan meletusnya Perang Dunia Kedua. Oleh sebab kebolehannya, banyak *hovawart* digunakan dalam usaha perang Jerman dan terkorban. Menjelang tahun 1945, hanya beberapa ekor tersisa. Semangat untuk baka ini kekal dan pada tahun 1947, Otto Schramm dan beberapa orang rakan penggemar di Coburg membentuk sebuah kelab baharu, iaitu Rassezuchtverein für Hovawart-Hunde Coburg, yang masih wujud sehingga kini. Pada tahun 1964, Verband für das Deutsche Hundewesen mengiktiraf *hovawart* sebagai baka pekerja ketujuh di Jerman.

## Lain-lain
*Hovawart* sangat cemerlang kegiatan pencarian dan penyelamatan, penjejakan, dan anjing pekerja.

## See also
* Senarai baka anjing

## Catatan

## Rujukan

## Bacaan lanjut
*